Rudolf Walden

Karl Rudolf Walden (Helsinki, 1878ko abenduaren 1a – Sysmä, 1946ko urriaren 25a) finlandiar militar, negozio-gizon eta politikaria izan zen.

Haminako Kadete Eskolan heziketa militarra jaso zuen eta 1900ean graduatu zen. Kargu militar garrantzitsuak izan zituen Finlandiako Gerra Zibilean eta 1918tik 1919ra Gerra ministroa izan zen. Karl Gustav Mannerheimekin lan harreman estua izan zuen ondorengo urteetan.

1906 eta 1946 artean negozioetan aritu zen eta Finlandiako paper-industria sendotu zuen. Neguko Gerran armadara itzuli zen. 1939tik 1940ra gerra kabineteko kide izan zen eta 1940 eta 1944 artean Defentsa ministroa izan zen. Harreman diplomatiko biziak izan zituen Suediarekin eta Estatu Batuekin. Finlandiako ordezkaria izan zen 1920ko Tartuko Itunean, 1940ko Moskuko Bake Itunean eta 1944ko Moskuko Armistizioan.

Kategoria:Helsinkiarrak
Kategoria:Finlandiako militarrak
Kategoria:Finlandiako politikariak
Kategoria:Bigarren Mundu Gerrako militarrak
Kategoria:Finlandiako enpresaburuak